b"\n_START_ARTICLE_\nMaja Zalo\xc5\xbenik\n_START_SECTION_\nMisija Evrovizija in The Voice of Germany\n_START_PARAGRAPH_\nZalo\xc5\xbenikova se je preizkusila v \xc5\xa1tevilnih pevskih talent \xc5\xa1ovih: Karaoke, Popstars (1. in 2. sezona), Bitka talentov, Bodi idol, Supernova, Slovenija ima talent (1. in 2. sezona; v drugem poskusu je uspe\xc5\xa1no nastopila pred sodniki in od vseh treh prejela \xc2\xbbja\xc2\xab, a pozneje ni bila izbrana za polfinale) in nem\xc5\xa1ki X Factor. Ve\xc4\x8djo prepoznavnost ji je prinesla udele\xc5\xbeba v Misiji Evroviziji, izboru za slovenskega predstavnika na Pesmi Evrovizije 2012 v Bakuju. Na avdiciji pred sodniki je napravila dovolj dober vtis, da je bila izbrana za oddaje v \xc5\xbeivo. V prvem krogu se je predstavila z \xc2\xbbLove You I Do\xc2\xab\xc2\xa0in se po mnenju sodnikov uvrstila v naslednji krog (najbolj\xc5\xa1a \xc5\xa1estnajsterica). Izpadla je po drugem nastopu (\xc2\xbbV meni je mo\xc4\x8d\xc2\xab)._NEWLINE_Leta 2014 je tekmovala v 4. sezoni The Voice of Germany. Po uspe\xc5\xa1no prestali slepi avdiciji (z \xc2\xbbYou're Nobody Till Somebody Loves You\xc2\xab) jo je v svojo ekipo vzel Samu Haber, pevec finske zasedbe Sunrise Avenue. V drugi fazi (Battle Round) je v dvoboju premagala Floriano Imeri, obe sta peli \xc2\xbbMaps\xc2\xab\xc2\xa0od Maroon 5. Samu jo je povabil v Helsinke, kjer je spoznala preostale \xc4\x8dlane benda in z njimi nastopila v klubu On the Rocks. Izpadla je v tretji fazi tekmovanja (Knockouts), za katero je izbrala \xc2\xbbI Just Want to Make Love to You\xc2\xab\xc2\xa0Ette James. Za vstopnico v oddaje v \xc5\xbeivo se je potegovala s Shady Sheho in Katrin Ringling \xe2\x80\x93 njihov trener Samu Haber se je odlo\xc4\x8dil za slednjo._NEWLINE_Dvakrat je nastopila tudi v oddaji HRI-bar."